[ca] Aquest treball exposa dos aspectes de la investigació translacional de la metàstasi cerebral en càncer de mama. Primer, el desenvolupament d'un model preclínic de tractament, demostrant la seva utilitat per investigar l'efectivitat de teràpies contra la metàstasi cerebral mitjançant experiments que combinen radioteràpia i quimioteràpia. I per altra banda, el desenvolupament de la validació de biomarcadors predictius de metàstasi cerebral (GRP94 i FN14) en un estudi clínic multicèntric amb pacients diagnosticades de carcinoma infiltrant de mama. Aquest estudi mostra el valor de la determinació de l'expressió d'aquestes proteïnes al tumor primari per estratificar les pacients amb un risc augmentat de desenvolupar metàstasis cerebrals al llarg de la seva malaltia. L'estudi preclínic experimental està basat en el disseny d'un model de irradiació cranial en ratolins femella atímics previament inoculats, vía intracarotídea, amb cèl·lules seleccionades d'adenocarcinoma de mama humana amb capacitat per creuar la barrera hemato-encefàlica i desenvolupar metàstasis cerebrals. En aquest model terapèutic hem optimitzat tant la tècnica de inoculació intracarotídea com la dosi de radiació holocranial combinada amb quimioteràpia via oral. És un model fàcil d'aplicar, reproduible, fiable i econòmicament accesible a investigadors preclínics en un entorn hospitalari amb la infraestructura d'un Servei Clínic d'Oncologia Radioteràpica. L'estudi clínic retrospectiu inclou pacients diagnosticades entre 1989 i 2009 amb un seguiment clínic mitjà de sis anys. Aquesta serie inclou pacients que no havien metastatitzat, pacients que havien metastatitzat a altres òrgans sense afectació cerebral i pacients amb metàstasis cerebrals, i ha permès establir la sensibilitat, l'especificitat, i el valor pronòstic dels biomarcadors i relacionar-los amb la supervivència lliure de metàstasi cerebral i amb la seva predicció, especialment en pacients amb receptors hormonals positius i amb tumors triple negatius. Com a conclusió, proposem una nova pauta de seguiment clínic que ens ajudi al diagnòstic precoç i a la prevenció de la metàstasi cerebral en càncer de mama, tenint en compte la relevància que aquests marcadors tenen sobre la predicció de la metàstasi cerebral i el seu possible valor en la presa de decisions terapèutiques.

[en] This work exposes two aspects of the translational research of brain metastasis in breast cancer. First, the development of a preclinical model of treatment, proving its usefulness to research the effectiveness of therapies against the brain metastasis by means of experiments that combine radiotherapy and chemotherapy. And, on the other hand, the development of the validation of predictive biomarkers of brain metastasis (GRP94 and FN14) in a multicentric clinical study with patients diagnosed of breast infiltrating carcinoma. This study shows the value of determining the expression of these proteins in the primary tumour to stratify the patients with an increased risk to develop brain metastasis in the course of their disease. The experimental preclinical study is based on the design of a cranial irradiation model on athymic female mice previously inoculated, via intracarotid, with selected cells of human breast adenocarcinoma with ability to cross the blood-brain barrier and to develop brain metastases. In this therapeutic model we have optimised both the intracarotid inoculation technique and the dose of whole cranial radiation combined with oral chemotherapy. It is a model easy to apply, reproducible, reliable and economically accessible to preclinical researchers in a Hospital environment with the infrastructure of a Clinical Department of Radiation Oncology. The retrospective clinical study encompases patients from three hospitals diagnosed between 1989 and 2009 with a mean clinical follow-up of six years. The serie includes patients who had not metastatised, patients who had metastatised in other organs without brain involvement and patients with brain metastases, and it has allowed to establish the sensitivity and predictive specificity and the prognostic value of the biomarkers when they relate to brain metastasis free survival, especially in patients with positive hormone receptors and with triple negative tumours. In conclusion, we propose a new guideline of clinical follow-up in breast cancer that help us to an early diagnosis and prevention of the brain metastasis, keeping in mind the importance that such markers have on its prediction and its possible value on the therapeutic decision-making.